সমগ্ৰ ক্ৰীড়া জগতক হতচকিত কৰি টেনিচ ক'ৰ্টক বিদায় জনালে বিশ্ব ৰেংকিঙৰ শীৰ্ষ স্থানৰ মহিলা টেনিছ খেলুৱৈ এশ্লেইগ বাৰ্টিয়ে। মাত্ৰ ২৫ বছৰ বয়সতে টেনিছৰ পৰা অৱসৰ ঘোষণা কৰি বাৰ্টিয়ে একপ্ৰকাৰ চাঞ্চল্যৰ সৃষ্টি কৰিছে।
"মই বহুত সুখী আৰু ভৱিষ্যতৰ বাবে সাজু। এই মুহূৰ্তত মোৰ বাবে এইয়া সঠিক সিদ্ধান্ত। টেনিছে মোক দিয়া সকলোখিনিৰ বাবে মই কৃতজ্ঞ। ই মোক মোৰ সপোনতকৈও অধিক দিছে।"- বাৰ্টিয়ে কয়।
A post shared by Ash Barty (@ashbarty)
ৱ'মেন'চ টেনিছ এচ'চিয়েশ্ব্যনে (WTA) নিজৰ অফিচিয়েল টুইটাৰ হেণ্ডেলত বাৰ্টিৰ অৱসৰ ঘোষণাৰ পিছতে এটা বিবৃতি প্ৰকাশ কৰি খেলুৱৈ গৰাকীক টেনিছলৈ আগবঢ়োৱা অৱদানৰ বাবে ধন্যবাদ জনায়।
For every young girl that has looked up to you.
For every one of us that you've inspired.
For your love of the game.
উল্লেখ্য যে দুবছৰৰো অধিক সময় ধৰি বাৰ্টি মহিলা ৰেংকিঙত বিশ্বৰ শীৰ্ষ স্থানত অধিষ্ঠিত হৈ আছিল। চমু কেৰিয়াৰত বাৰ্টিয়ে তিনিটা গ্ৰেণ্ড শ্লেম খিতাপ অৰ্জন কৰিছিল।
২০১৯ চনত ফ্ৰেঞ্চ অপেন জয় কৰাৰ পিছত তেওঁ ২০২১ ত উইম্বলডনৰ খিতাপ অৰ্জন কৰিছিল। চলিত বৰ্ষৰ অষ্ট্ৰেলিয়ান অপেন খিতাপ জয়েৰে ৪৪ বছৰৰ পিছত এই খিতাপ জয় কৰা প্ৰথম গৰাকী অষ্ট্ৰেলিয়ান খেলুৱৈ হিচাপে পৰিগণিত হৈছিল বাৰ্টি।
তিনিটা গ্ৰেণ্ড শ্লেম খিতাপৰ লগতে বাৰ্টিয়ে কেৰিয়াৰত ১৫ টা চিংগলছ্ আৰু ১২ টা ডাবলছ্ খিতাপ অৰ্জন কৰিছিল।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
